LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL KiAULIENOS, PAUKŠTIENOS, AVIENOS, OŽKIENOS KILMĖS ŠALIES ŽENKLINIMO ir ŽEMĖS ŪKIO MINISTRO 2015 M. KOVO 23 D. ĮSAKYMO NR. 3D-206 PRIPAŽINIMO NETEKUSIU GALIOS

2015 m. balandžio 1 d. Nr. 3D-247

Vilnius

Vadovaudamasi Lietuvos Respublikos maisto įstatymo 9 straipsnio 3 dalies 3 punktu, 2011 m. spalio 25 d. Europos Parlamento ir Tarybos reglamento (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL 2011 L 304, p. 18), su paskutiniais pakeitimais, padarytais 2013 m. lapkričio 22 d. Komisijos deleguotuoju reglamentu (ES) Nr. 78/2014 (OL 2013 L 27, p. 7), 26 straipsnio 2 dalies b punktu ir 44 straipsniu ir 2013 m. gruodžio 13 d. Komisijos įgyvendinimo reglamentu (ES) Nr. 1337/2013, kuriuo nustatomos Europos Parlamento ir Tarybos reglamento (ES) Nr. 1169/2011 taikymo taisyklės, susijusios su šviežios, atšaldytos ir užšaldytos kiaulienos, avienos, ožkienos ir paukštienos kilmės šalies arba kilmės vietos nuorodomis (OL 2013 L 335, p. 19):

1. N u s t a t a u, kad:

1.1. visi fiziniai ir juridiniai asmenys, tiekiantys rinkai nefasuotą šviežią, atšaldytą arba užšaldytą kiaulieną (kombinuotosios nomenklatūros, nurodytos reglamento (ES) Nr. 1169/2011 XI priede (toliau – KN), kodas 0203), šviežią, atšaldytą arba užšaldytą avieną ir ožkieną (KN kodas 0204), naminių paukščių, klasifikuojamų 0105 KN pozicijoje, šviežią, atšaldytą arba užšaldytą mėsą (KN kodas Ex 0207) (toliau kartu vadinama – mėsa), ženklina jos kilmės šalį ir užtikrina atsekamumą pagal reglamento (ES) Nr. 1337/2013 nuostatas;

1.2. galutiniam vartotojui mažmeninės prekybos vietose, turgavietėse realizuojamos nefasuotos mėsos kilmės šalis privalo būti pateikta jos kainos etiketėje, vadovaujantis reglamento (ES) Nr. 1337/2013 5, 6 ir 7 straipsnių nuostatomis, pateikiant pilnus kilmės šalies arba gyvūno užauginimo ir paskerdimo šalies pavadinimus, jų netrumpinant.

2. P r i p a ž į s t u netekusiu galios Lietuvos Respublikos žemės ūkio ministro 2015 m. kovo 23 d. įsakymą Nr. 3D-206 „Dėl kiaulienos, paukštienos, avienos, ožkienos kilmės šalies ženklinimo“.

3. N u s t a t a u, kad šis įsakymas, išskyrus 2 punktą, įsigalioja 2015 m. gegužės 1 d.

Žemės ūkio ministrė	Virginija Baltraitienė